Názov kvalifikácie:	Montér suchých stavieb	
Číselné označenie kvalifikácie
 SK ISCO- 08:	
7123003	
Povolanie, ktorého sa kvalifikácia týka:	7123 – Omietkari a štukatéri	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu  pre nadobudnutie danej kvalifikácie:	

500 hodín	
Z toho teoretická príprava:
Z toho praktická príprava:	150 hodín

350 hodín	
Doklad o nadobudnutej kvalifikácii: 	Osvedčenie o úplnej kvalifikácii	
Kvalifikačný štandard pre ISDV

Odborné vedomosti	Odborné zručnosti	
MONTÉR SUCHÝCH STAVIEB vie/má:	MONTÉR SUCHÝCH STAVIEB je zručný v oblasti/vie:	
1.	Základy stavebných prác 
-	orientovať sa v stavebných výkresoch a dokumentácii, v čítaní realizačných stavebných výkresov konštrukcií zhotovených suchou technológiou, 
-	charakterizovať konštrukcie pozemných stavieb zhotovené suchou technológiou,
-	uviesť výpočet plôch konštrukcií zhotovených suchou technológiou a spotreby materiálov,
-	popísať zhotovenie pracovných a ochranných lešení,
-	vymenovať druhy a vlastnosti materiálov používaných pri suchých technológiách (drevo, kovy, plasty, sadrokartón),
-	rozoznať ručné a mechanizované náradie, nástroje a pomôcky (píly, vŕtačky, brúsky, skrutkovače, hoblíky, frézy) na opracovanie materiálov používaných pri suchých technológiách,
-	popísať technologické postupy ručného opracovania materiálov používaných pri suchých technológiách, (rezanie, strihanie, sekanie, vŕtanie, pilovanie, ohýbanie, rovnanie, spájanie),
-	popísať manipuláciu s materiálom, dopravovanie a ukladanie materiálov na pracovisko,
-	uviesť zásady bezpečnosti a ochrany zdravia pri suchých technológiách.

2.	Zvislé stavebné konštrukcie zo sadrokartónu
-	popísať technologické postupy montáže zvislých stavebných konštrukcií zo sadrokartónu aj s ohľadom na pripevňovanie predmetov (priečka, medzibytová priečka, predsadená stena, inštalačná stena),
-	aplikovať  pracovné návody a katalógy výrobcov sadrokartónových systémov pri určovaní spotreby materiálu, manipulácii, doprave, montáži a povrchovej úprave,
-	popísať technologické postupy opráv zvislých stavebných konštrukcií zo sadrokartónu,
-	uviesť zásady bezpečnosti a ochrany zdravia pri montáži zvislých stavebných konštrukcií zo sadrokartónu.

3.	Vodorovné a šikmé konštrukcie zo sadrokartónu
-	popísať technologické postupy montáže vodorovných a šikmých konštrukcií zo sadrokartónu (podhľady stropov v jednej a v dvoch rovinách, oblúkové podhľady, podkrovie),
-	aplikovať  pracovné návody a katalógy výrobcov sadrokartónových systémov pri určovaní spotreby materiálu, manipulácii, doprave, montáži a povrchovej úprave,
-	popísať technologické postupy opráv vodorovných a šikmých konštrukcií zo sadrokartónu,
-	uviesť zásady bezpečnosti a ochrany zdravia pri montáži vodorovných a šikmých konštrukcií zo sadrokartónu.

4.	Suché technológie povrchových úprav stavebných konštrukcií
-	popísať technologické postupy montáže povrchových úprav stavebných konštrukcií zhotovené suchou technológiou (suché omietky, obklady, podlahy, odvetrané zatepľovacie systémy),
-	aplikovať  pracovné návody a katalógy výrobcov pri určovaní spotreby materiálu, manipulácii, doprave, montáži a povrchovej úprave,
-	popísať technologické postupy opráv povrchových úprav stavebných konštrukcií zhotovených suchou technológiou,
-	uviesť zásady bezpečnosti a ochrany zdravia pri montáži povrchových úprav suchou technológiou.

5.	Systémy suchých technológií  
-	charakterizovať konštrukčné systémy suchých technológií pozemných stavieb (sadrovláknité, drevocementové, drevené),
-	porovnať konštrukčné systémy suchých technológií pozemných stavieb.	1.	Základy stavebných prác
-	zvoliť potrebné materiály a náradie, nástroje a pomôcky na ich opracovanie,
-	ručne opracovať a spájať materiály používané pri suchých technológiách (drevo, kovy, plasty, sadrokartón),
-	posudzovať kvalitu vykonanej práce,
-	vykonávať bežnú údržbu náradia, nástrojov a pomôcok,
-	pracovať správne a zručne s náradím, nástrojmi a pomôckami pri ručnom opracovaní materiálov používaných pri suchých technológiách,
-	dodržiavať bezpečnosť a ochranu zdravia pri práci.

2.	Zvislé stavebné konštrukcie zo sadrokartónu  
-	čítať stavebnú dokumentáciu pre potreby výkonu pracovných činností,
-	vymerať a pripraviť jednotlivé prvky zvislých stavebných konštrukcií podľa výkresov,
-	montovať a demontovať pomocné stavebné konštrukcie,
-	montovať a demontovať zvislé stavebné konštrukcie zo sadrokartónu (priečky, medzibytové priečky, predsadené steny, inštalačné steny),
-	povrchovo chrániť zvislé stavebné konštrukcie zo sadrokartónu nátermi,
-	realizovať opravy zvislých stavebných konštrukcií zo sadrokartónu, 
-	pracovať správne a zručne s náradím, nástrojmi a pomôckami pri montáži zvislých stavebných konštrukcií zo sadrokartónu,
-	dodržiavať bezpečnosť práce montáži a demontáži zvislých stavebných konštrukcií zo sadrokartónu.

3.	Vodorovné a šikmé konštrukcie zo sadrokartónu  
-	čítať stavebnú dokumentáciu pre potreby výkonu pracovných činností,
-	vymerať a pripraviť jednotlivé prvky vodorovných a šikmých konštrukcií zo sadrokartónu podľa výkresov,
-	montovať a demontovať pomocné stavebné konštrukcie,
-	montovať a demontovať vodorovné a šikmé konštrukcie zo sadrokartónu (podhľady stropov v jednej a v dvoch rovinách, oblúkové podhľady, podkrovie),
-	povrchovo chrániť vodorovné a šikmé konštrukcie zo sadrokartónu nátermi,
-	realizovať opravy vodorovných a šikmých konštrukcií zo sadrokartónu, 
-	pracovať správne a zručne s náradím, nástrojmi a pomôckami pri montáži vodorovných a šikmých konštrukcií zo sadrokartónu,
-	dodržiavať bezpečnosť práce  pri montáži a demontáži vodorovných a šikmých konštrukcií zo sadrokartónu.

4.	Suché technológie povrchových úprav stavebných konštrukcií 
-	čítať stavebnú dokumentáciu pre potreby výkonu pracovných činností,
-	vymerať a pripraviť jednotlivé prvky povrchových úprav zo sadrokartónu podľa výkresov,
-	montovať a demontovať pomocné stavebné konštrukcie,
-	montovať a demontovať povrchové úpravy stavebných konštrukcií zhotovené suchou technológiou (suché omietky, obklady, podlahy, odvetrané zatepľovacie systémy),
-	povrchovo chrániť zhotovené suché omietky, obklady, podlahy, odvetrané zatepľovacie systémy,
-	realizovať opravy suchých omietok, obkladov, podláh a odvetraných zatepľovacích systémov 
-	pracovať správne a zručne s náradím, nástrojmi a pomôckami pri suchých technológiách povrchových úprav stavebných konštrukcií,
-	dodržiavať bezpečnosť práce  pri suchých technológiách povrchových úprav stavebných konštrukcií.

5.	Systémy suchých technológií  
-	pripraviť materiál na zhotovenie sadrovláknitého, drevocementového alebo dreveného konštrukčného systému,
-	dodržiavať bezpečnosť práce  pri zhotovovaní konštrukčných systémov suchými technológiami.	

Hodnotiaci štandard pre ISDV

Predmetom overenia a hodnotenia bude:

Teoretická časť:
1.	Charakteristika konštrukcií zhotovených suchou technológiou.
2.	Orientácia v stavebnej dokumentácii, pracovných návodoch a katalógoch výrobkov. 
3.	Určovanie spotreby materiálu.
4.	Doprava a skladovanie materiálov.
5.	Stanovenie polohy zvislých konštrukcií zo sadrokartónu. 
6.	Orientácia v technologických postupoch prípravy a montáže zvislých, vodorovných a šikmých konštrukcií zhotovených suchými technológiami.
7.	Upravovanie tvarov a rozmerov sadrokartónu a konštrukčných materiálov používaných pri zhotovovaní konštrukcií suchými technológiami.
8.	Zhotovenie drevených a kovových nosných konštrukcií pre sadrokartónové konštrukcie.
9.	Montáž zvislých, vodorovných a šikmých konštrukcií zo sadrokartónu.
10.	Oprava zvislých, vodorovných a šikmých konštrukcií zo sadrokartónu.
11.	Montáž tepelných a zvukových izolácií do konštrukcií suchých stavieb.
12.	Charakteristika a porovnanie konštrukčných systémov suchých technológií pozemných stavieb.

Praktická časť:
1.	Rozpoznať druhy stavebnej dokumentácie a stavebných výkresov a čítať vykonávacie výkresy budov a suchých stavieb (praktické predvedenie).
2.	Výpočet spotreby materiálu pre konštrukciu podľa zadania (výpočet).
3.	Vymerať polohu konštrukcie zo sadrokartónu podľa stavebných výkresov, podľa zadania (praktické predvedenie vysvetlením).
4.	Upravovať  tvar a rozmery sadrokartónu a konštrukčných materiálov pri zhotovovaní konštrukcií suchými technológiami podľa zadania (praktické predvedenie).
5.	Výber a príprava materiálov a montáž zvislých konštrukcií zo sadrokartónu, podľa zadania (praktické predvedenie so zdôvodnením).    
6.	Výber a príprava materiálov a montáž vodorovných konštrukcií zo sadrokartónu (praktické predvedenie so zdôvodnením).
7.	Výber a príprava materiálov a montáž šikmých konštrukcií zo sadrokartónu, podľa zadania (praktické predvedenie so zdôvodnením).
8.	 Výber a príprava materiálov na tmelenie, brúsenie a nanášanie povrchových úprav na konštrukcie zo sadrokartónu podľa zadania (praktické predvedenie so zdôvodnením).
9.	Zvoliť a správne používať ručné a mechanizované náradie a pomôcky na osadenie drevených a kovových nosných konštrukcií, na prípravu podkladov a povrchové úpravy konštrukcií zo sadrokartónu podľa zadania (praktické predvedenie so zdôvodnením).
10.	Zvoliť a správne používať ručné a mechanizované náradie a pracovné pomôcky podľa zadania (praktické predvedenie so zdôvodnením).
11.	Predvedenie technologických postupov opracovania materiálov používaných pri suchých technológiách.
12.	Montáž a demontáž pomocných stavebných konštrukcií (praktické predvedenie).
13.	Kontrola kvality vykonaných prác.
14.	Opraviť/vymeniť konštrukcie zo sadrokartónu podľa zadania (praktické predvedenie s vysvetlením). 
15.	Dodržiavanie aktuálnych pracovných predpisov týkajúcich sa BOZP, hygieny práce a protipožiarnej ochrany.